" Mag dit behoue bly " deur PETER BLUM
Uit "Wat die Hart van Vol is" Peter Blum Mag dit behoue bly Mag dit behoue bly soos dit nou is! Hierdie ou hoekie van die woonbuurt Tuine met sy beskeie huisies agter heinings van ragwerk-yster of 'n oleander, met sy stoepies gelyk en uitgerus, nes koffie-tannies - mag hier niks verander! As ek terugkom wil ek jou bolig nog as lanternglas om die gloeilamp waan, en al die varsgeverfde hortjies dig, waaragter liefde stil voltrek word saans. Wat ook al buite dreig, hier is dit warm: dof klink die buitewêreld se geraas - niks ergers dan die koddige alarm as die viskramer op sy beueltjie blaas. Is julle gewaarsku? Het julle gehoor? Slegs een keer het die tyd se stroom gestol vir twee minnaars: 'n stad se vorm, helaas, verander vinniger dan 'n mens se hart wat ou posture kan vaslê.